4.  การประกอบธุรกิจของแต่ละผลิตภัณฑ์

บริษัทฯ
เป็นผู้ผลิตและจัดจำหน่ายผลิตภัณฑ์ก่อสร้างตกแต่งภายในคุณภาพสูงสำหรับสำนักงานและที่อยู่อาศัยแบบครบวงจร
ผลิตภัณฑ์ของบริษัทฯ สามารถแบ่งออกเป็น 2 ประเภท ได้แก่

1.  ผลิตภัณฑ์ที่เป็นตราสินค้าของบริษัทฯ และเป็นตัวแทนจำหน่ายแต่เพียงผู้เดียว ได้แก่ ALLOY,
    BSM TIS, BSM40, Ceiling Décor, BSM SERVE BOARD, FLETCHER เป็นต้น

2.  ผลิตภัณฑ์ที่บริษัทเป็นตัวแทนจำหน่ายทั่วไป ได้แก่ Gyproc, Weber, เป็นต้น

    1.  การประกอบธุรกิจของบริษัท

1)  ลักษณะผลิตภัณฑ์ สามารถแบ่งออกเป็น 3 กลุ่มผลิตภัณฑ์หลัก ดังนี้

1.  ระบบผนังกั้นห้อง (Alloy Partitioning Systems) อาทิ ระบบเฟรมผนังกั้นห้อง ALLOY
    Partition, มือจับสแตนเลสและอุปกรณ์ Alloy Door Hardware
    ซึ่งผลิตภัณฑ์ตกแต่งภายในสำนักงานส่วนใหญ่จะเป็นผลิตภัณฑ์ภายใต้ลิขสิทธิ์ตราสินค้าของบริษัทฯ

2.  ผลิตภัณฑ์ยิบซั่มครบวงจร (Gypsum Wall & Ceiling Systems) อาทิ ผนังยิบซั่ม,
    ฝ้าเพดานยิบซั่ม, ระบบโครงคร่าวผนัง ระบบโครงคร่าวเพดาน (BSM - TIS,BSM 40,BSM
    ที-บาร์), ระบบผนังและฉนวนกันความร้อน (BSM Infillwall), ช่องฝ้าเซอร์วิส (BSM
    Serve Board), บัวยิบซั่ม (Ceiling Décor)

3.  ระบบประตูหน้าต่าง (Fletcher Door & Window Systems)
    ซึ่งมีจุดเด่นเน้นการใช้งานง่ายผสานกับดีไซน์อย่างลงตัว แข็งแรง ทนทาน

บริษัทฯ
เน้นจัดหาผลิตภัณฑ์ก่อสร้างตกแต่งภายในมาจำหน่ายเฉพาะผลิตภัณฑ์ที่มีรูปแบบดีไซน์สวยงามและทันสมัย
รวมไปถึงวัสดุที่ใช้ผลิตจะต้องมีคุณภาพ ผสมผสานกับกลยุทธ์การตลาด
โดยเฉพาะการให้บริการจัดส่งสินค้าที่รวดเร็ว
รวมถึงการคิดค้นนวัตกรรมและสร้างสรรค์ผลิตภัณฑ์ใหม่สม่ำเสมอ
เพื่อให้ครอบคลุมและตอบสนองความต้องการของผู้ออกแบบ
ผู้รับเหมาและลูกค้ากลุ่มเป้าหมายของบริษัท นอกจากนี้ บริษัทฯ
ยังมีทีมงานที่เชี่ยวชาญและมีประสบการณ์สูงในการให้คำปรึกษาแก่กลุ่มลูกค้า
และคอยช่วยเหลือลูกค้าในด้านการออกแบบตกแต่งภายในและการเลือกใช้ผลิตภัณฑ์ที่เหมาะสมกับรูปแบบของงานตกแต่งภายใน

ตารางสรุปประเภทผลิตภัณฑ์และคุณสมบัติของผลิตภัณฑ์

+----------------------+------------------+----------------------------+
| ผลิตภัณฑ์               | ร                | การใช้งาน/คุณสมบัติ            |
|                      | ูปภาพตัวอย่างผลิตภัณฑ์ |                            |
+======================+==================+============================+
| 1.  ระบบผนังกั้นห้อง     |                  |                            |
|     (Alloy           |                  |                            |
|     Partitioning     |                  |                            |
|     Systems)         |                  |                            |
+----------------------+------------------+----------------------------+
|   ระบบเฟรมผนังกั้นห้อง   | []               | ผลิตภัณฑ์ตกแต่งภายในสำนักงาน    |
|   ALLOY Partition,   |                  | อาทิ ระบบเฟรมผนังกั้นห้อง       |
|   BSM Partition, มือ  | []               | ระบบเฟรมอลูมิเนียมสำเร็จรูป     |
|   จับสแตนเลสและอุปกรณ์  |                  | ใช้ในการกั้นระบบผนังภายในอาคาร |
|   Alloy Door         |                  | สวยงาม ทันสมัย ดูมีสไตล์        |
|   Hardware           |                  | และช่วย                     |
|   ซึ่งผลิตภ             |                  | สร้างบรรยากาศในการทำงานที่ดีขึ้น |
| ัณฑ์ตกแต่งภายในสำนักงานส |                  |                            |
| ่วนใหญ่จะเป็นผลิตภัณฑ์ภายใ |                  |                            |
| ต้ลิขสิทธิ์ตราสินค้าของบริษัท |                  |                            |
+----------------------+------------------+----------------------------+
|   ระบบ Double        | []               | สามารถใช้เป็นเฟรมกั้นห้อง       |
|   Glazing            |                  | เพื่อป้องกันเสียงรบกวนจากภายนอก |
|   เ                  |                  | เหมาะสำหรับกั้นห้องประชุม       |
| ป็นระบบเฟรมวงกบช่องแสง |                  | เ                          |
|   2 ชั้น เหมาะสำหรับ    |                  | ฟรมกันเสียงชุดนี้รองรับการกันเสียง |
|   Commercial Office  |                  | STC = 43                   |
|   ที่ต                 |                  | โดยมีเอกสารรับรองจาก         |
| ้องการคุณสมบัติการกันเสียง |                  | จุฬาลงกรณ์มหาวิทยาลัย          |
+----------------------+------------------+----------------------------+
| 2                    |                  |                            |
| .  ผลิตภัณฑ์ยิบซั่มครบวงจร |                  |                            |
|     (Gypsum Wall &   |                  |                            |
|     Ceiling Systems) |                  |                            |
+----------------------+------------------+----------------------------+
| -   ผลิตภัณฑ์ยิบซั่ม       | []               | ผ                          |
|                      |                  | ลิตภัณฑ์ยิบซั่มใช้สำหรับงานฝ้าเพดาน |
|   ตราสินค้า “Gyproc”   |                  | และผนังภายใน พื้นผิวเรียบ       |
|                      |                  | สวยงาม                     |
|                      |                  | ตกแต่งง่ายและมีความทนทาน      |
|                      |                  | ติดตั้งง่ายและมีน้ำหนักเบา ได้รับ   |
|                      |                  | ISO9002 และมาตรฐาน มอก.    |
+----------------------+------------------+----------------------------+
| -   ระบบโค           | []               | ใช้ในการติดตั้งระบบโครงคร่าวผนัง |
| รงคร่าวผนัง-เพดานที-บาร์ |                  | และฝ้าเพดาน ติดตั้งง่าย รวดเร็ว  |
|                      |                  | ให้ความแข็งแรงดีเยี่ยม ได้รับ     |
|   ตราสินค้า “BSM” และ  |                  | ISO9002 และมาตรฐาน มอก.    |
|   “Gyproc”           |                  |                            |
+----------------------+------------------+----------------------------+
| -                    | []               | ผลิตด้วยเทคโนโลยีมาตรฐาน      |
| ช่องเปิดฝ้าเพดานสำเร็จรูป |                  | เพื่อ                        |
|                      |                  | ตอบสนองงานที่ต้องการความพิถีพิถัน |
|   ตราสินค้า “BSM SERVE |                  | มีความปลอดภัย                |
|   BOARD”             |                  | สะดวกในการใช้งาน            |
|                      |                  | ประหยัดเวลาติดตั้ง แข็งแรง      |
|                      |                  | เปิดปิดง่าย ไร้รอยต่อ           |
|                      |                  | และทาสีได้ตามต้องการ          |
+----------------------+------------------+----------------------------+
| -   บัวตกแต่งเพดานยิบซั่ม | []               | บัวตกแต่งขอบเพดานยิบซั่ม        |
|                      |                  | เข้า                        |
|   ตราสินค้า “Ceiling   |                  | มุมรอยต่อระหว่างฝ้าเพดานและผนัง |
|   Décor”             |                  | เพื่อความสวยงาม              |
|                      |                  | อ                          |
|                      |                  | ีกทั้งยังไม่ทำให้เกิดมลพิษเมื่อโดนไฟ |
|                      |                  | ซึ่งแตกต่างจากบัวชนิดอื่นๆ        |
+----------------------+------------------+----------------------------+
| -   ฉนวนกันความร้อน    | []               | ฉนวนกันความร้อน ลดเสียง       |
|                      |                  | ลดความร้อน และป้องกันไฟ       |
|   ตราสินค้า “BSM       |                  | ใช้สำหรับสำนักงาน ศูนย์การค้า    |
|   Infillwall”        |                  | อาคารแสดงสินค้า โรงพยาบาล    |
+----------------------+------------------+----------------------------+
| 3.  ระบบประตูหน้าต่าง   |                  |                            |
|     (Fletcher Door & |                  |                            |
|     Window Systems)  |                  |                            |
+----------------------+------------------+----------------------------+
| -   ระบบประตูหน้าต่าง   | []               | เป็นระบบที่มีรางเลื่อนอยู่ด้านบน    |
|                      |                  | และก                       |
|   ตราสินค้า “FLETCHER” |                  | ารป้องกันฝุ่นและน้ำเข้ารางด้านล่าง |
|                      |                  | ทำให้ไม่เป็นสนิม               |
|                      |                  | รวมทั้งง่ายต่อการพับเก็บ         |
|                      |                  | ดีไซน์สวยงาม ทันสมัย           |
|                      |                  | รับประกันคุณภาพนาน 7 ปี        |
+----------------------+------------------+----------------------------+

ตราสินค้าภายใต้ลิขสิทธิ์ของบริษัทฯ และเป็นตัวแทนจำหน่ายแต่เพียงผู้เดียว

[]

ตราสินค้าภายใต้ลิขสิทธิ์ของเจ้าของผลิตชั้นนำทั้งในประเทศและต่างประเทศ

ที่บริษัทฯ เป็นตัวแทนจำหน่ายทั่วไป

[] []

2)  การตลาดและภาวะการแข่งขัน

กลยุทธ์ทางด้านการตลาด (Marketing Strategies)

บริษัทฯ มีกลยุทธ์ทางด้านการตลาด โดยการจำหน่ายผลิตภัณฑ์ก่อสร้างตกแต่งภายใน
ควบคู่กับการให้คำแนะนำ คำปรึกษา และนำเสนอรายละเอียดการใช้งานที่ถูกต้องกับผู้ออกแบบ
โดยเฉพาะผลิตภัณฑ์เฉพาะด้านสำหรับผู้ออกแบบ (Specified Product)
ซึ่งส่วนใหญ่เป็นผลิตภัณฑ์ที่มีคุณลักษณะพิเศษเฉพาะ
เพื่อให้สามารถตอบสนองความต้องการและความพึงพอใจแก่ผู้ออกแบบและเจ้าของโครงการ
ทั้งในด้านคุณลักษณะ รูปแบบ ความสวยงาม และคุณภาพ ซึ่งบริษัทฯ
มีทีมงานฝ่ายขายที่มีความรู้เกี่ยวกับผลิตภัณฑ์ก่อสร้างตกแต่งภายในคุณภาพสูง
อีกทั้งบริษัทยังให้ความสำคัญกับการให้บริการจัดส่งผลิตภัณฑ์แก่ลูกค้าไปถึงยังสถานที่ที่ลูกค้าต้องการด้วยความรวดเร็ว
บริษัทฯ มีฝ่ายลูกค้าสัมพันธ์ (BSM Call Center) คอยให้คำแนะนำ ให้คำปรึกษา
ช่วยสนับสนุนและให้บริการหลังการขายกับลูกค้า
รวมทั้งช่วยประสานงานกับฝ่ายขายเพื่อส่งคำสั่งซื้อไปยังฝ่ายคลังสินค้า
และประสานงานการจัดส่งผลิตภัณฑ์ให้ลูกค้าตามกำหนด
ทำให้บริษัทได้รับความเชื่อถือและการยอมรับทั้งในด้านผลิตภัณฑ์และบริการจากผู้ออกแบบ ผู้รับเหมา
และเจ้าของโครงการเป็นอย่างดี

นอกจากนี้ บริษัทฯ มีนโยบายสนับสนุนให้ลูกค้าทุกรายสมัครเข้าเป็นสมาชิกของบริษัทฯ
เพื่อเป็นการสร้างแรงจูงใจให้ลูกค้าเกิดความรู้สึกที่ดีและการมีส่วนร่วม
ซึ่งจะส่งผลให้เกิดการซื้อในครั้งต่อไป บริษัทฯ
ยังมีส่วนร่วมในการแนะนำช่องทางธุรกิจให้แก่กลุ่มลูกค้าสมาชิกด้วยกัน
รวมทั้งมีการจัดงานพบปะสังสรรค์ระหว่างสมาชิกเพื่อสร้างเครือข่ายสมาชิก (Networking)
ซึ่งจะเป็นประโยชน์ในการประสานธุรกิจร่วมกันในอนาคต
โดยบริษัทมีรูปแบบสมาชิกที่หลากหลายตามความเหมาะสมของลูกค้าแต่ละราย อาทิ BSM Platinum
I, BSM Platinum G, BSM Gold Card, BSM Specialist และ BSM Club Card เป็นต้น
ซึ่งการสมัครเป็นลูกค้าสมาชิกของบริษัทฯ นอกจากจะได้รับข้อเสนอที่ดีกว่าลูกค้าทั่วไปแล้ว
ยังได้รับสิทธิประโยชน์ต่างๆ ที่ทางบริษัทตอบแทนคืนสู่สมาชิกอีกด้วย
โดยสิทธิประโยชน์เบื้องต้นจากการเป็นสมาชิกของบริษัทฯ มีดังนี้

+-------------------+-------------+-------+------+--------------------+
| ประเภทสมาชิก       | สิทธิป        |       |      |                    |
|                   | ระโยชน์ที่ได้รับ |       |      |                    |
+===================+=============+=======+======+====================+
|                   | ส่วนลด       | วงเงิน | ร    | สิทธิประโยชน์อื่น       |
|                   |             | เครดิต | ะยะเ |                    |
|                   |             |       | วลาเ |                    |
|                   |             |       | ครดิต |                    |
+-------------------+-------------+-------+------+--------------------+
| 1.                |             | ไม่มี   | ไม่มี  | -                  |
| ผู้รับเหมาข          |             |       |      | สะสมค              |
| นาดกลางและขนาดเล็ก |             |       |      | ะแนนเพื่อแลกของรางวัล |
|                   |             |       |      |                    |
| (ไ                |             |       |      |                    |
| ม่ได้จัดตั้งเป็นนิติบุคคล) |             |       |      |                    |
|                   |             |       |      |                    |
| - BSM Club Reward |             |       |      |                    |
| Card              |             |       |      |                    |
+-------------------+-------------+-------+------+--------------------+
| 2.                | -           | 150,  | เ    | - ส่งสินค้าภายใน 1 วัน |
| ผู้ร                | ส           | 000 - | ริ่มต้น |                    |
| ับเหมาประเภทนิติบุคคล | ินค้าราคาพิเศษ | 30    |      | -                  |
|                   |             | 0,000 | ที่ 30 | ส่งสินค้าฟรีเมื่อสั่งซื้อเกิน |
| - BSM Platinum    | -           | บาท   | วัน   | 5,000 บาท          |
| Card              | สะสมยอ      |       |      |                    |
|                   | ดขายเพื่อรับคืน |       |      | -                  |
| - BSM Specialist  | Rebate      |       |      | มีสิทธิร่วมโป          |
| Card              |             |       |      | รโมชั่นคืนกำไรแก่สมาชิก |
|                   |             |       |      |                    |
| - BSM Gold Card   |             |       |      |                    |
|                   |             |       |      |                    |
| -                 |             |       |      |                    |
| (สิทธิประโยชน์ข      |             |       |      |                    |
| ึ้นอยู่กับประเภทสมาชิก) |             |       |      |                    |
+-------------------+-------------+-------+------+--------------------+

หมายเหตุ : กรณีสมาชิกขอซื้อผลิตภัณฑ์เกินกว่าวงเงินเครดิตสูงสุดที่กำหนด
ทีมงานฝ่ายขายจะต้องขออนุมัติจากกรรมการบริหาร ซึ่งจะต้องพิจารณาอนุมัติเป็นกรณีพิเศษ

กระบวนการขายและจัดส่งผลิตภัณฑ์ของบริษัทฯ
ลูกค้าสามารถสั่งซื้อผลิตภัณฑ์ของบริษัทผ่านศูนย์ลูกค้าสัมพันธ์ (BSM Call Center) โดยตรง
หรือผ่านทางทีมงานฝ่ายขาย ซึ่งบริษัทจะใช้เวลาดำเนินการจัดส่งสินค้าไปยังลูกค้าภายใน 24
ชั่วโมง นับจากได้รับการยืนยันคำสั่งซื้อ

กลยุทธ์ด้านราคา (Price)

การกำหนดราคาผลิตภัณฑ์ของบริษัทฯ แบ่งตามลักษณะผลิตภัณฑ์แต่ละประเภท
โดยคำนึงถึงปัจจัยในการแข่งขันเป็นองค์ประกอบ โดยสามารถแบ่งกลยุทธ์ด้านราคาได้ดังนี้

-   ผลิตภัณฑ์ก่อสร้างสำหรับงานตกแต่งภายใน (Building Product)
    เนื่องจากสินค้าประเภทดังกล่าวมีจำหน่ายทั่วไปและมีความยืดหยุ่นต่อราคาสูง บริษัทฯ
    จึงกำหนดราคาสินค้าโดยอ้างอิงตามราคาตลาด
    ซึ่งจะมีการสำรวจราคาตลาดทุกสัปดาห์เพื่อพิจารณาในการปรับราคาสินค้า

  ทั้งนี้ บริษัทฯ ยังมีนโยบายกำหนดราคาสินค้าเท่ากับผู้จำหน่ายรายอื่น ซึ่งบริษัทฯ
  ให้อำนาจการตัดสินใจลดราคาสินค้าเป็นกรณีพิเศษแก่ผู้อำนวยการฝ่ายขาย
  หรือผู้อำนวยการฝ่ายพัฒนาผลิตภัณฑ์

-   ผลิตภัณฑ์เฉพาะด้านสำหรับผู้ออกแบบ (Specified Product) สำหรับผลิตภัณฑ์กลุ่มนี้
    ถึงแม้ว่าในตลาดจะมีผลิตภัณฑ์ทดแทนอยู่มากมายหลากหลายตราสินค้า
    และมีการแข่งขันด้านราคาค่อนข้างสูง แต่ผลิตภัณฑ์ของบริษัทฯ
    ก็สามารถสร้างความแตกต่างในด้านคุณภาพ ความหลากหลาย และการบริการที่ดีกว่า บริษัทฯ
    จึงไม่มีนโยบายที่จะแข่งขันด้านราคากับคู่แข่งในผลิตภัณฑ์กลุ่มนี้
    แต่จะกำหนดราคาขายโดยวิธีบวกกำไรส่วนเพิ่มจากต้นทุนผลิตภัณฑ์ (Mark-up on Cost)

  กลยุทธ์ด้านช่องทางการจำหน่าย (Place)

บริษัทฯ มีกลยุทธ์การจำหน่ายผลิตภัณฑ์ในเชิงรุก โดยใช้ทีมงานฝ่ายขายที่มีประสิทธิภาพ
รวมทั้งมีความรู้และประสบการณ์ในด้านผลิตภัณฑ์ก่อสร้าง ตกแต่งภายใน
ซึ่งบริษัทได้แบ่งทีมงานฝ่ายขายออกเป็น 2 ทีม ได้แก่ ทีมงานขายสำหรับดูแลผู้ออกแบบ
และทีมงานขายสำหรับดูแลผู้รับเหมา เพื่อให้เข้าถึงความต้องการที่แตกต่างกันของกลุ่มลูกค้า
และบริษัทฯยังเน้นการบริการที่รวดเร็วโดยมีศูนย์บริการลูกค้าสัมพันธ์ให้คำปรึกษาและแนะนำข้อมูลต่างๆ
เกี่ยวกับการตกแต่งภายใน ซึ่งปัจจุบันช่องทางการจำหน่ายผลิตภัณฑ์ของบริษัทฯ มี 2 ช่องทาง ดังนี้

-   ลูกค้าสามารถเลือกชมผลิตภัณฑ์และสั่งซื้อผลิตภัณฑ์ได้โดยตรง ณ สำนักงานขายของบริษัทฯ
    (Gyproc Center)

-   ลูกค้าสามารถสั่งซื้อสินค้าได้โดยตรงผ่านศูนย์บริการลูกค้าสัมพันธ์
    ในกรณีที่เป็นสมาชิกของบริษัทฯ อยู่ก่อนแล้ว
    หรือสั่งซื้อผ่านทีมงานขายในกรณีที่เป็นลูกค้าใหม่หรือยังไม่ได้สมัครเป็นสมาชิก
    ซึ่งการรับบริการทั้ง 2 วิธีนี้ ลูกค้าจะได้รับความสะดวก และรวดเร็ว

กลยุทธ์ด้านการส่งเสริมการขาย (Promotion)

บริษัทฯ
มีการจัดกิจกรรมส่งเสริมการขายโดยใช้ระบบมุ่งเน้นตอบแทนคืนแก่ลูกค้าสมาชิกของบริษัทเป็นหลัก
(Loyalty Program) โดยลูกค้าสมาชิกจะได้รับสิทธิเข้าร่วมโปรโมชั่นพิเศษต่างๆ ที่จัดขึ้น เช่น
การเข้าร่วมรายการคืนกำไรแก่ลูกค้าสมาชิก การสะสมคะแนนเพื่อแลกของรางวัล อาทิ
บัตรเติมน้ำมันฟรี เป็นต้น

สำหรับการโฆษณาประชาสัมพันธ์และการสื่อสารไปยังกลุ่มลูกค้าผู้ใช้ผลิตภัณฑ์โดยตรงหรือผู้บริโภค
(End User) บริษัทฯ
มีนโยบายในการมีส่วนร่วมในการจัดงานหรือเข้าร่วมงานนิทรรศการและงานประกวดต่างๆ
ที่เกี่ยวข้องกับการออกแบบผลิตภัณฑ์ตกแต่งภายในและอุปกรณ์สำนักงาน ซึ่งบริษัทฯ
ให้ความสำคัญในการเข้าไปมีส่วนร่วมอย่างต่อเนื่อง
และถือเป็นอีกหนึ่งนโยบายในการการเพิ่มคุณค่าองค์กรและเพื่อเป็นการตอบแทนคืนสู่สังคมตามแนว
CSR (Corporate Social Responsibility)

กลุ่มลูกค้าเป้าหมาย

เนื่องจากการตัดสินใจเลือกซื้อผลิตภัณฑ์ก่อสร้างและตกแต่งภายใน
เจ้าของโครงการจะแจ้งงบประมาณและรูปแบบความต้องการแก่ผู้ออกแบบงานตกแต่งภายใน
เพื่อทำการออกแบบและกำหนดชนิดของผลิตภัณฑ์
หลังจากนั้นผู้รับเหมางานตกแต่งภายในจะเป็นผู้จัดซื้อผลิตภัณฑ์ตามที่ผู้ออกแบบกำหนดเพื่อนำไปใช้ก่อสร้างตกแต่งภายใน
เมื่อเสร็จงานแล้วขั้นตอนสุดท้ายคือการตรวจรับงานโดยเจ้าของโครงการ บริษัท
มีความเข้าใจในลักษณะความสัมพันธ์ของแต่ละฝ่ายเป็นอย่างดี บริษัทฯ
จึงกำหนดกลุ่มลูกค้าเป้าหมายเป็น 2 กลุ่ม ได้แก่ ผู้ออกแบบงานตกแต่งภายใน
และผู้รับเหมางานตกแต่งภายใน ซึ่งทั้ง 2 กลุ่ม
เป็นผู้ที่มีอิทธิพลทางความคิดสำหรับงานก่อสร้างตกแต่งภายใน

จากฐานข้อมูลลูกค้าปัจจุบัน บริษัทฯ มีลูกค้าสมาชิกมากกว่า 1,000 ราย
ซึ่งส่วนใหญ่เป็นกลุ่มผู้รับเหมางานตกแต่งภายใน
และมีจำนวนลูกค้าที่สั่งซื้อสินค้าอย่างต่อเนื่องประมาณ 500 ราย
ซึ่งจะเห็นได้ว่าบริษัทมีฐานลูกค้าจำนวนมากและไม่มีการพึ่งพิงลูกค้ารายใหญ่หรือลูกค้ารายใดรายหนึ่งอย่างมีนัยสำคัญ

ภาวะการแข่งขัน

บริษัทฯ ไม่มีคู่แข่งขันทางตรง (Direct Competitor)
เนื่องจากบริษัทมีความแตกต่างจากคู่แข่งขันรายอื่นทั้งด้านลักษณะผลิตภัณฑ์ที่จัดจำหน่าย
และด้านกลุ่มลูกค้า กล่าวคือ บริษัทฯ
มีการพัฒนาผลิตภัณฑ์ก่อสร้างตกแต่งภายในและจำหน่ายผลิตภัณฑ์ดังกล่าวภายใต้ตราสินค้าของบริษัทเอง
และเป็นตัวแทนจำหน่ายแต่เพียงผู้เดียวในประเทศไทยสำหรับผลิตภัณฑ์ภายใต้ลิขสิทธิ์ตราสินค้าชั้นนำจากต่างประเทศบางผลิตภัณฑ์
ในด้านกลุ่มลูกค้าของบริษัทฯ เน้นการตลาดทางตรงสู่กลุ่มผู้ออกแบบ (Interior Designer)
และผู้รับเหมางานตกแต่งภายใน (Interior Constructor) เป็นหลัก
ในขณะที่คู่แข่งขันส่วนใหญ่เน้นกลุ่มลูกค้าประเภทผู้รับเหมา และเจ้าของบ้านพักอาศัย (End User)
ซึ่งเป็นกลุ่มลูกค้าที่ผู้ประกอบการจะต้องเผชิญกับการแข่งขันที่ค่อนข้างสูง

บริษัทฯ มีคู่แข่งขันทางอ้อม (Indirect Competitor) ซึ่งเป็นผู้ประกอบการศูนย์ค้าส่ง
ค้าปลีกวัสดุก่อสร้างและอุปกรณ์ตกแต่ง
และผู้ประกอบการร้านค้าจำหน่ายผลิตภัณฑ์ก่อสร้างตกแต่งภายในเฉพาะด้าน
ปัจจุบันในประเทศไทยมีผู้ประกอบธุรกิจจำหน่ายวัสดุก่อสร้างและตกแต่งเพิ่มขึ้นมาก
โดยมีผู้ประกอบการรายใหญ่ในธุรกิจจำนวน 8 ราย
ซึ่งมีสาขาและตัวแทนจำหน่ายกระจายอยู่ทั้งในเขตกรุงเทพ ปริมณฑล และภูมิภาคต่างๆ ทั่วประเทศ
โดยผู้ประกอบการรายใหญ่ทุกรายมีรูปแบบการดำเนินธุรกิจแบบร้านค้าส่ง ค้าปลีกสมัยใหม่ (Modern
Trade) มีแนวคิดให้เป็นศูนย์รวมสินค้าวัสดุก่อสร้างและสินค้าตกแต่งบ้านครบวงจร
ที่ลูกค้าสามารถเลือกซื้อสินค้าเกี่ยวกับบ้านได้ในที่เดียว (One Stop Shopping)

ตารางแสดงรายชื่อผู้ประกอบการธุรกิจจำหน่ายวัสดุก่อสร้างและตกแต่ง (แยกตามรูปแบบธุรกิจ)

+-----------------+-------------------+-------------------------------+
| รูปแบบธุรกิจ       | รายชื่อผู้ประกอบการ   |                               |
+-----------------+-------------------+-------------------------------+
| ธุรกิจโฮมเซ็นเตอร์  | 1)  บมจ           | 2)  บจก.ซีอาร์ซีเพาเวอร์รีเทล      |
|                 | .โฮมโปรดักส์เซ็นเตอร์ |                               |
| (Modern Trade)  |                   |                               |
|                 | 3)  บ             |                               |
|                 | มจ.สยามโกลบอลเฮ้าส์ |                               |
+-----------------+-------------------+-------------------------------+
| ธุรก             | 1)  บจ            | 2)  บจก.บุญถาวรเซรามิก          |
| ิจร้านค้าเฉพาะอย่าง | ก.ซีเมนต์ไทยการตลาด |                               |
|                 |                   | 4)  บจก.เดคคอร์มาร์ท            |
| (Specialty      | 3)  บจ            |                               |
| Store)          | ก.แกรนด์โฮมมาร์ทกรุ๊ป | 6)  บจก.สุขภัณฑ์เซ็นเตอร์          |
|                 |                   |                               |
|                 | 5)  บจก.ชลบุรีกันยง  | 8)  บจก.อินเด็กซ์เฟอร์นิเจอร์       |
|                 |                   |                               |
|                 | 7)                |                               |
|                 |   บจก.อินเตอร์สุขภัณฑ์ |                               |
+-----------------+-------------------+-------------------------------+

ที่มา : รวบรวมโดยฝ่ายวิจัยธุรกิจ บมจ.ธนาคารกรุงไทย

3)  การจัดหาผลิตภัณฑ์

ในส่วนของผลิตภัณฑ์ภายใต้ลิขสิทธิ์ตราสินค้าของบริษัทเอง บริษัทฯ ดำเนินการผลิตสินค้าด้วยตนเอง
และว่าจ้างโรงงานผู้ผลิตในประเทศที่ได้คุณภาพผ่านเกณฑ์มาตรฐานที่บริษัทกำหนดให้เป็นผู้ผลิต
สำหรับผลิตภัณฑ์ภายใต้ลิขสิทธิ์ตราสินค้าชั้นนำทั้งในประเทศและจากต่างประเทศ บริษัทฯ
มีนโยบายการจัดซื้อผลิตภัณฑ์จากเจ้าของลิขสิทธิ์ตราสินค้าโดยตรง ทั้งนี้ บริษัทฯ
มีขั้นตอนและวิธีการจัดหาผลิตภัณฑ์โดยการกำหนดรูปแบบ คุณลักษณะ
และประเภทผลิตภัณฑ์ที่ต้องการตามแผนการขายของฝ่ายขาย
หลังจากนั้นจะพิจารณาคัดเลือกและจัดซื้อผลิตภัณฑ์จากผู้ผลิต
ซึ่งโดยปกติจะทำการคัดเลือกผู้ผลิตมากกว่าหนึ่งราย
ยกเว้นผู้ผลิตที่เป็นพันธมิตรของบริษัทมาเป็นเวลานาน อาทิ บริษัท ไทยผลิตภัณฑ์ยิบซั่ม จำกัด
(มหาชน) เป็นต้น
สำหรับการพิจารณาตัดสินใจจัดหาผลิตภัณฑ์จะเป็นการพิจารณาร่วมกันระหว่างฝ่ายบริหาร
ฝ่ายพัฒนาผลิตภัณฑ์ และฝ่ายขาย เพื่อให้ได้ผลิตภัณฑ์ที่มีคุณลักษณะเป็นไปตามที่กำหนด

ปี 2555 บริษัทฯ มียอดสั่งซื้อผลิตภัณฑ์จากคู่ค้ารายใหญ่ ดังนี้

+--------------------------+-------+----+------------+---------------+
| บริษัท                     | ผ     | ปร | ระ         | ยอดสั่งซื้อ ปี     |
|                          | ลิตภัณฑ์ | ะเ | ยะเวลาติดต่อ | 2555          |
|                          |       | ทศ |            |               |
+--------------------------+-------+----+------------+---------------+
| 1. บริษัท.ไทยผลิตภัณฑ์ยิบซั่ม    | ยิบซั่ม  | ไ  | มากกว่า 10  | 133 ล้านบาท    |
| จำกัด (มหาชน)             |       | ทย | ปี          |               |
|                          |       |    |            | คิดเป็นร้อยละ 41 |
|                          |       |    |            | ของมูลค่าก      |
|                          |       |    |            | ารสั่งซื้อสินค้ารวม |
+--------------------------+-------+----+------------+---------------+

หมายเหตุ : มูลค่าการสั่งซื้อสินค้ารวมในปี 2555 เท่ากับ 323 ล้านบาท

4)  ผลกระทบต่อสิ่งแวดล้อม

บริษัทฯ
ดำเนินธุรกิจเป็นผู้จัดจำหน่ายผลิตภัณฑ์ก่อสร้างตกแต่งภายในโดยการจัดซื้อผลิตภัณฑ์มาเพื่อจำหน่าย
ไม่มีโรงงานผลิตสินค้า และไม่มีการจำหน่ายผลิตภัณฑ์ที่เป็นวัตถุอันตราย
อีกทั้งในส่วนของสาขาจังหวัดสมุทรปราการซึ่งเป็นศูนย์ประกอบและติดตั้งผลิตภัณฑ์ระบบประตูหน้าต่างตราสินค้า
Fletcher ก็ไม่ได้มีกระบวนการผลิตที่เป็นอันตรายใดๆ
ดังนั้นธุรกิจของบริษัทจึงไม่มีผลกระทบต่อสิ่งแวดล้อม

5)  งานที่ยังไม่ได้ส่งมอบ

  ณ 31 ธันวาคม 2555 บริษัทฯ มีงานที่อยู่ระหว่างผลิตจำนวน 5.20 ล้านบาท

1.  การประกอบธุรกิจของบริษัท อินสตอลไดเรค จำกัด (บริษัทย่อย)

1.  ลักษณะผลิตภัณฑ์

บริษัทฯ ดำเนินธุรกิจให้บริการติดตั้งผลิตภัณฑ์เฉพาะของ BSM
และให้บริการอบรมความรู้ด้านระบบติดตั้งแก่ผู้รับเหมา
รวมทั้งเป็นหน่วยงานที่ให้บริการหลังการขายแก่ลูกค้าที่ซื้อสิ้นค้าจากบริษัทแม่
โดยเน้นงานติดตั้งระบบผนัง, อลูมิเนียม, ยิบซั่ม และระบบผนังอลูมิเนียมแบบกระจก 2 ชั้น
สำหรับกลุ่มลูกค้า ได้แก่ โครงการตกแต่งภายในสำนักงาน และงานติดตั้งระบบฝ้า
(รวมถึงผนังเบา) สำหรับที่อยู่อาศัย

2.  การตลาดและภาวะการแข่งขัน

  กลยุทธ์ทางด้านการตลาด (Marketing Strategies)

บริษัทฯ จะทำการติดต่อโดยตรงกับผู้ออกแบบ หรือผู้รับเหมาเจ้าของโครงการโดยตรง
เพื่อทำการเสนอรายละเอียดเพื่อให้ทางลูกค้าพิจารณา ทั้งนี้บริษัทฯ
มีความได้เปรียบในการเป็นผู้เชี่ยวชาญด้านการติดตั้งงานตกแต่งภายในสำนักงาน และที่อยู่อาศัย
(คอนโดมิเนียมที่มีพื้นที่ตั้งแต่ 20,000 ตร.ม. ขึ้นไป) ที่ผ่านมาบริษัทสามารถส่งมอบงานที่พักอาศัย
คอนโดมีเนียม ขนาดใหญ่หลายโครงการ มีผลงานเป็นที่ยอมรับจากลูกค้าทั้งในกลุ่มผู้รัรบเหมา
และเจ้าของโครงการเป็นอย่างดี ทำให้บริษัทได้รับความไว้วางใจในการรับงานใหม่ ๆ
อย่างต่อเนื่อง

  กลยุทธ์ด้านราคา (Price)

เนื่องจากบริษัทฯ ให้บริการติดตั้งผลิตภัณฑ์เฉพาะของ BSM
การกำหนดราคาผลิตภัณฑ์จึงประเมินจากราคาตามความเหมาะสมของโครงการ
โดยอ้างอิงตามราคาตลาด ซึ่งการประกอบธุรกิจรับเหมาติดตั้งและตกแต่งภายใน
เป็นงานที่ต้องใช้ความเชี่ยวชาญเฉพาะด้าน อีกทั้งบริษัทฯ เป็นผู้นำในการติดตั้งและตกแต่งภายใน
ดังนั้น บริษัทฯ จึงไม่มีนโยบายแข่งขันด้านราคากับคู่แข่ง
แต่จะเน้นคุณภาพของการให้บริการเพื่อให้ลูกค้าพึงพอใจสูงสุด

  กลยุทธ์ด้านช่องทางการจำหน่าย (Place)

ปัจจุบันสำนักงานที่ตั้งของบริษัท ตั้งอยู่ในที่ทำการเดียวกับ BSM ซึ่งอยู่บนถนนพระราม 3
ซอยพระราม 3 ที่ 51 ถือเป็นเขตใจกลางเมือง สะดวกในการเดินทางและการติดต่อของลูกค้า
อย่างไรก็ตามเนื่องจากธุรกิจของบริษัทฯเป็นธุรกิจประเภทให้บริการ
ส่วนใหญ่เป็นการให้บริการที่สถานประกอบการของลูกค้า ดังนั้น สถานที่หรือ
ช่องทางจำหน่ายจึงไม่มีผลต่อการประกอบธุรกิจมากนัก

กลยุทธ์ด้านการส่งเสริมการขาย (Promotion)

เนื่องจากธุรกิจของบริษัทฯ เป็นธุรกิจให้บริการ ดังนั้น
กลยุทธ์ด้านการส่งเสริมการขายไม่มีผลกระทบต่อการตัดสินใจของลูกค้ามากนัก
ซึ่งเหตุผลหลักในการตัดสินใจของลูกค้าขึ้นอยู่กับคุณภาพของงาน ราคา
รวมถึงความน่าเชื่อถือของบริษัท บริษัทให้ความสำคัญกับคุณภาพการบริการ
และการบริการหลังการขาย ในกรณีที่มีงานแก้ไขบริษัทจะรีบแก้ไขงานให้ลูกค้าโดยไม่ชักช้า

กลุ่มลูกค้าเป้าหมาย

กลุ่มลูกค้าเป้าหมายหลักของบริษัทฯ คือ เจ้าของโครงการคอนโดมิเนียมที่มีพื้นที่ตั้งแต่ 20,000
ตร.ม. ขึ้นไป, กลุ่มผู้ออกแบบ, กลุ่มผู้รับเหมา เป็นต้น

ภาวะการแข่งขัน

ธุรกิจให้บริการติดตั้งผลิตภัณฑ์ก่อสร้างตกแต่งภายใน มีการแข่งขันค่อนข้างสูง
เนื่องจากมีผู้ประกอบการจำนวนมาก โดยเฉพาะผู้ประกอบการรายใหม่
จะเน้นการแข่งขันด้านราคาเป็นหลัก ส่วนผู้ประกอบการบางรายจะเน้นที่แบบและคุณภาพของผลิตภัณฑ์
เป็นหลัก

3.  การจัดหาผลิตภัณฑ์

บริษัทฯ มีนโยบายการจัดซื้อผลิตภัณฑ์โดยตรงจาก BSM
โดยซื้อสินค้าในราคาเทียบเท่าลูกค้ารายใหญ่ของ BSM สำหรับวัสดุอื่นๆ ที่ BSM ไม่มีจำหน่าย เช่น
กระจก น๊อต สกรู เป็นต้น จะสั่งซื้อจากผู้จำหน่ายรายอื่น ตามราคาตลาด ซึ่งในปี 2555 บริษัทฯ
มียอดสั่งซื้อผลิตภัณฑ์จาก BSM มูลค่าเท่ากับ 10.04 ล้านบาท คิดเป็นร้อยละ 74
ของมูลค่าการสั่งซื้อทั้งหมดในปี 2555

4.  ผลกระทบต่อสิ่งแวดล้อม

เนื่องจากบริษัทฯ เป็นธุรกิจให้บริการติดตั้งผลิตภัณฑ์ของ BSM จึงไม่มีโรงงานผลิต
ทำให้ธุรกิจของบริษัท ไม่มีผลกระทบต่อสิ่งแวดล้อมโดยตรง
ซึ่งผลกระทบที่อาจะเกิดขึ้นเป็นผลกระทบทางอ้อม ซึ่งเป็นผลกระทบที่เกิดจากเขตรับเหมาก่อสร้าง
เนื่องจากการดำเนินการติดตั้งในสถานที่ก่อสร้างจริง

5.  งานที่ยังไม่ได้ส่งมอบ

- ไม่มี -

2.  การประกอบธุรกิจของบริษัท บิวเดอสมาร์ท คอนสตรัคชั่น ซิสเต็ม จำกัด (บริษัทย่อย)

1)  ลักษณะผลิตภัณฑ์

บริษัทฯ ดำเนินธุรกิจเป็นตัวแทนจำหน่ายผลิตภัณฑ์ก่อสร้างของ BSM ทั้งหมด ในประเทศอินเดีย
โดยสินค้าหลักของบริษัท คือ สินค้าอลูมิเนียม และฮาร์ดแวร์ ซึ่งบริษัทฯ
จะทำหน้าที่ด้านการตลาดในการติดต่อประสานงานและตกลงราคากับลูกค้าในประเทศอินเดีย
หลังจากตกลงราคาและจำนวนสินค้าได้แล้ว บริษัทฯ จะให้ลูกค้าทำการส่งใบสั่งซื้อตรงมายัง BSM
โดยบริษัทฯ จะมีรายได้จากค่านายหน้า (commission fee)
ซึ่งได้กำหนดเป็นอัตรามาตรฐานไว้กับ BSM

2)  การตลาดและภาวะการแข่งขัน

  กลยุทธ์ทางด้านการตลาด (Marketing Strategies)

บริษัทฯ มีเป้าหมายที่จะแต่งตั้งตัวแทนจำหน่ายหลักซึ่งเป็นคนท้องถิ่นในแต่ละรัฐของประเทศอินเดีย
โดยอาศัยฐานลูกค้าของตัวแทนจำหน่ายหลัก เพื่อเข้าถึงกลุ่มลูกค้าเป้าหมายที่มีศักยภาพ ซึ่งได้แก่
ผู้ออกแบบและเจ้าของโครงการ ทั้งนี้บริษัทฯ มีทีมงานที่มีความชำนาญในด้านผลิตภัณฑ์
สามารถทำงานร่วมกับผู้ออกแบบ และเจ้าของโครงการ
ในการกำหนดรายละเอียดและวัสดุของโครงการให้เป็นไปตามที่ลูกค้าต้องการได้
โดยเฉพาะอย่างยิ่งลูกค้ากลุ่มที่ออกแบบก่อสร้างสำนักงาน โรงแรม รีสอร์ต ที่เน้นงานที่มีคุณภาพ
โดยมีตัวแทนจำหน่ายหลักของบริษัทฯ คอยให้บริการด้านการติดตั้ง

กลยุทธ์ด้านราคา (Price)

เนื่องจากสินค้าที่จำหน่ายของบริษัทฯ ค่อนข้างมีเอกลักษณ์เฉพาะ การแข่งขันยังไม่สูงมาก ดังนั้น
บริษัทฯ จึงมีอำนาจในการกำหนดราคาขายได้ โดย BSM ซึ่งเป็นบริษัทแม่
จะเป็นผู้กำหนดราคาขายโดยวิธีบวกกำไรส่วนเพิ่มจากต้นทุนผลิตภัณฑ์ (Mark-up on Cost)
เพื่อให้ตัวแทนจำหน่ายหลักไปตั้งราคาขายกับลูกค้า

  กลยุทธ์ด้านช่องทางการจำหน่าย (Place)

บริษัทฯ จะทำการติดต่อและตกลงราคากับลูกค้าในประเทศอินเดีย ผ่านตัวแทนจำหน่ายหลัก
โดยบริษัทฯ จะทำหน้าที่สนับสนุนข้อมูลทางเทคนิคเกี่ยวกับผลิตภัณฑ์ และสนับสนุนด้านการตลาด
ซึ่งหลังจากตกลงราคาและจำนวนสินค้าได้แล้ว บริษัทตัวแทนจำหน่ายหลักจะสั่งซื้อโดยตรงมายัง BSM

การจัดตั้งบริษัทฯ และดำเนินธุรกิจที่ประเทศอินเดีย นั้น
ถือเป็นช่องทางสำคัญที่ทำให้บริษัทสามารถเข้าถึงลูกค้าได้อย่างรวดเร็ว
เนื่องจากผลิตภัณฑ์ของบริษัทเป็นสินค้าที่มีความหลากหลาย ในการติดตั้งจำเป็นต้องมีความชำนาญ
และเทคนิคต่างๆ การมีพนักงานประจำจะช่วยอำนวยความสะดวกแก่ลูกค้าในการแก้ปัญหา
หรือให้คำแนะนำแก่ลูกค้าได้อย่างมีประสิทธิภาพ
อีกทั้งยังเป็นการสร้างความน่าเชื่อถือให้แก่ลูกค้าในประเทศอินเดีย
เพื่อให้ได้รับความพึงพอใจในบริการสูงสุด

กลยุทธ์ด้านการส่งเสริมการขาย (Promotion)

กลยุทธ์การส่งเสริมการขายเป็นไปตามนโยบายของบริษัทฯ ซึ่งพิจารณาจากปริมาณและราคาตลาด ณ
ช่วงเวลานั้นๆ อีกทั้งบริษัทฯ จะมีการพิจารณาเงื่อนไขการชำระเงินให้แก่ลูกค้าเป็นราย ๆ ไป

กลุ่มลูกค้าเป้าหมาย

บริษัทฯ กำหนดกลุ่มลูกค้าเป้าหมายเป็น 2 กลุ่ม ได้แก่ ผู้ออกแบบงานตกแต่งภายใน
และผู้รับเหมางานตกแต่งภายในในแต่ละภูมิภาคของประเทศอินเดีย

ภาวะการแข่งขัน

ปัจจุบันในประเทศอินเดียถือว่ายังมีผู้ประกอบการในการจัดจำหน่ายและให้บริการติดตั้งสินค้ากลุ่มอลูมิเนียมสำหรับตกแต่งภายในอยู่น้อยราย
และส่วนใหญ่เป็นสินค้าระดับล่าง ดังนั้นจึงเป็นโอกาสของบริษัทฯฯ ที่จะใช้คุณภาพสินค้า
และทีมงานที่มีความชำนาญ
นำเสนอผลิตภัณฑ์โดยตรงให้กับลูกค้าในประเทศอินเดียผ่านทางตัวแทนจำหน่ายที่มีศักยภาพได้

3)  การจัดหาผลิตภัณฑ์

เนื่องจากบริษัทฯ เป็นตัวแทนจำหน่ายผลิตภัณฑ์ก่อสร้างและให้บริการติดตั้งสินค้าของ BSM ทั้งหมด
ดังนั้น การจัดหาผลิตภัณฑ์ของบริษัทฯ จึงเป็นการสั่งซื้อโดยตรงจาก BSM

4)  ผลกระทบต่อสิ่งแวดล้อม

- ไม่มี –

5)  งานที่ยังไม่ได้ส่งมอบ

- ไม่มี -

ภาวะอุตสาหกรรม

ในปี 2555 ผู้ประกอบการธุรกิจพัฒนาที่อยู่อาศัยในกรุงเทพฯ-ปริมณฑล
ได้เปิดโครงการคอนโดมิเนียมใหม่จำนวนมาก สวนทางกับโครงการบ้านจัดสรรที่เปิดขายใหม่น้อยลง
นอกจากนี้ยังรุกออกไปเปิดโครงการในต่างจังหวัดมากขึ้น

จากการศึกษาของศูนย์ข้อมูลอสังหาริมทรัพย์พบว่ามีการเปิดโครงการคอนโดมิเนียมในกรุงเทพฯ-ปริมณฑลมากโดยเฉพาะในไตรมาสแรก
มีหน่วยห้องชุดคอนโดมิเนียมเปิดขายใหม่ถึงประมาณ 21,900
หน่วยในระหว่างเดือนมกราคม-มีนาคม มากกว่าหน่วยบ้านจัดสรรเปิดขายใหม่ถึง 3 เท่า
โดยหน่วยบ้านจัดสรรเปิดขายใหม่มีเพียงประมาณ 6,850
หน่วยในช่วงเวลาเดียวกันต่อมาในไตรมาส 2 ยังมีหน่วยห้องชุดคอนโดมิเนียมเปิดขายใหม่อีก
14,400 หน่วย และบ้านจัดสรรยังคงมีน้อยอยู่ที่ประมาณ 6,550 หน่วย

ในครึ่งหลังของปี 2555
ผู้บริโภคและผู้ประกอบการเริ่มความคลายกังวลต่อวิกฤตอุทกภัยและหันมาเปิดโครงการที่อยู่อาศัยแนวราบมากขึ้นและเปิดโครงการคอนโดมิเนียมน้อยลง
โดยมีห้องชุดคอนโดมิเนียมเปิดขายใหม่ลดลงเหลือประมาณ 12,100 หน่วยในไตรมาส 3
และประมาณ 14,200 หน่วยในไตรมาสสุดท้าย ขณะที่บ้านจัดสรรเปิดขายใหม่เพิ่มขึ้นเป็น 11,400
หน่วยในไตรมาส 3 และ 13,300 หน่วยในไตรมาสสุดท้าย

ดังนั้น ตลอดทั้งปี 2555 จึงมีห้องชุดคอนโดมิเนียมเปิดขายใหม่ในกรุงเทพฯ-ปริมณฑลประมาณ
62,600 หน่วย จากประมาณ 163 โครงการหรือเฉลี่ยประมาณ 380 หน่วยต่อโครงการ
และมีบ้านจัดสรรเปิดขายใหม่รวมประมาณ 38,100 หน่วย จากประมาณ 217 โครงการ
หรือเฉลี่ยประมาณ 175 หน่วยต่อโครงการ

ผู้ประกอบการขนาดใหญ่ประมาณ 35 ราย ซึ่งจดทะเบียนในตลาดหลักทรัพย์
มีส่วนแบ่งการตลาดมากถึงเกือบ 2 ใน 3 ของหน่วยเปิดขายใหม่ ทั้งหมดในกรุงเทพฯ-ปริมณฑล
โดยผู้ประกอบการที่เปิดขายหน่วยในโครงการคอนโดมิเนียมใหม่มากที่สุดในปี 2555 ได้แก่
แอลพีเอ็น แสน สิริ พร็อพเพอร์ตี้เพอร์เฟค ศุภาลัย และ เอเชี่ยนพร็อพเพอร์ตี้
ส่วนผู้ประกอบการที่เปิดขายหน่วยในโครงการบ้านจัดสรรใหม่มากที่สุดในปี 2555 ได้แก่ พฤกษา
แสนสิริ ควอลิตี้เฮาส์ แลนด์แอนด์เฮาส์ และศุภาลัย

พื้นที่ในกรุงเทพฯ-ปริมณฑลซึ่งมีหน่วยห้องชุดคอนโดมิเนียมเปิดขายใหม่มากที่สุดในปี 2555 คือ
จังหวัดนนทบุรี ประมาณ 10,700 หน่วย เขตห้วยขวาง-จตุจักร-ดินแดง รวมกันประมาณ 10,000
หน่วย สุขุมวิทตอนปลายประมาณ 5,700 หน่วย ทั้งนี้
เมื่อบวกกับจำนวนหน่วยห้องชุดคอนโดมิเนียมที่เปิดขายใหม่จังหวัดสมุทรปราการอีก 5,900 หน่วย
จะพบว่าเขตรอยต่อระหว่างสุขุมวิทตอนปลายถึงสมุทรปราการมีจำนวนหน่วยห้องชุดคอนโดมิเนียมเปิดขายใหม่มากถึง
11,600 หน่วย
ผู้ประกอบการเปิดหน่วยห้องชุดจำนวนมากในจังหวัดนนทบุรีตามแนวรถไฟฟ้าสายสีม่วง
ส่วนการเปิดหน่วยห้องชุดคอนโดมิเนียมในโซนสุขุมวิทตอนปลายและสมุทรปราการเป็นผลมาจากส่วนต่อขยายรถไฟฟ้าอ่อนนุช-แบริ่ง-สมุทรปราการ
ส่วนโซนห้วยขวาง-จตุจักร-ดินแดง เป็นเขตที่อยู่ใกล้แนวรถไฟฟ้าใตดิ้น ทั้งนี้
เป็นการตอบสนองผู้ที่ไม่ต้องการอยู่บ้านจัดสรรในโซนน้ำท่วมใหญ่และรองรับผู้ซื้อที่ต้องการห้องชุดราคาถูกกว่าในย่านธุรกิจการค้าชั้นในและชั้นกลางของกรุงเทพฯ

เขตพื้นที่ในกรุงเทพฯ-ปริมณฑลซึ่งมีหน่วยบ้านจัดสรรเปิดขายใหม่มากที่สุดในปี 2555 คือ
จังหวัดสมุทรปราการ ประมาณ 5,000 หน่วยอำเภอลำลูกกา-คลองหลวง-ธัญบุรี-หนองเสือ
ประมาณ 4,500 หน่วย เขตมีนบุรี-หนองจอก-คลองสามวา-ลาดกระบัง ประมาณ 4,100 หน่วย
อำเภอบางกรวย-บางใหญ่-บางบัวทอง-ไทรนอ้ ย ประมาณ 3,950 หน่วย

นอกจากในพื้นที่กรุงเทพฯ-ปริมณฑลแล้ว
ผู้ประกอบการรายใหญ่จากส่วนกลางหลายรายได้หันไปเปิดโครงการที่อยู่อาศัยในต่างจังหวัดมากขึ้น
ทั้งในจังหวัดชลบุรี ขอนแก่น นครราชสีมา เชียงใหม่ ภูเก็ต หาดใหญ่ อุดรธานี อุบลราชธานี ฯลฯ
โดยเปิดทั้งโครงการคอนโดมิเนียมและบ้านจัดสรรมีการเปิดโครงการคอนโดมิเนียมใหม่ในพื้นที่จังหวัดชลบุรี
และพื้นที่หัวหิน-ชะอำ จำนวนมาก
โดยเฉพาะในจังหวัดชลบุรีมีโครงการคอนโดมิเนียมเปิดใหม่มากกว่า 14,000 หน่วย
ซึ่งถือว่าเป็นจำนวนหน่วยที่มากและควรระมัดระวัง

สำหรับในจังหวัดอื่นๆ ที่น่าสนใจ ได้แก่ จังหวัดภูเก็ตมีคอนโดมิเนียมเปิดขายใหม่ประมาณ 13
โครงการ จำนวนหน่วยรวมประมาณ 5,400 หน่วย
จังหวัดเชียงใหม่มีโครงการคอนโดมิเนียมเปิดขายใหม่อย่างน้อย 13 โครงการ
จำนวนหน่วยรวมประมาณ 2,200 หน่วย จังหวัดขอนแก่น
มีโครงการคอนโดมิเนียมเปิดขายใหม่อย่างน้อย 12 โครงการ จำนวนหน่วยรวมไม่ตํ่ากว่า 3,500
หน่วย

ในปี 2556 ผู้ประกอบการมีแนวโน้ม
ที่จะหันกลับมาทำโครงการบ้านจัดสรรมากขึ้นในพื้นที่ปริมณฑลและเขตรอบนอกของกรุงเทพฯ ทั้งนี้
ผู้ประกอบการควรลดระดับการเปิดโครงการคอนโดมิเนียมใหม่ลงให้เหลือไม่เกินกว่า 60,000
หน่วย เนื่องจากในรอบ 3 ปีระหว่าง 2553 - 2555 มีการเปิดหน่วยใหม่ไปแล้ว มากถึงประมาณ
169,000 หน่วย และโครงการเหล่านี้ส่วนใหญ่ยังอยู่ในระหว่างการก่อสร้างหรือยังไม่เริ่มก่อสร้าง
สำหรับจังหวัดที่มีศักยภาพในการพัฒนาโครงการที่อยู่อาศัยต่อไปในอนาคต
นอกเหนือจากกรุงเทพฯ-ปริมณฑล ได้แก่ จังหวัดใหญ่ในภาค
ตะวันออกเฉียงเหนือและภาคเหนือที่อยู่ในเส้นทางคมนาคมหลักในปัจจุบันและอนาคต
และอยู่ใกล้ประเทศเพื่อนบ้าน โดยเฉพาะด้านสาธารณรัฐประชาธิปไตยประชาชนลาว
เส้นทางคมนาคมหลักดังกล่าว ได้แก่ เส้นทางยุทธศาสตร์ East-West Economic Corridor
ทางหลวง แผ่นดินหรือมอเตอร์เวย์สายใหม่ เส้นทางรถไฟความเร็วสูง สนามบินที่มีเที่ยวบินสะดวก
รวมถึงสะพานข้ามแม่น้ำโขง ฯลฯ

อย่างไรก็ตาม
ราคาที่ดินในพื้นที่เศรษฐกิจหรืออำเภอเมืองของหลายจังหวัดของภาคอีสานได้เพิ่มขึ้นอย่างรวดเร็วในปี
2555 เช่น ในจังหวัดอุบลราชธานี มุกดาหาร อุดรธานี หนองคาย ฯลฯ
ในบางพื้นที่ราคาปรับเพิ่มขึ้นหนึ่งเท่าตัวหรือมากกว่า จึงควรระมัดระวังปัญหาฟองสบู่ราคา
ที่ดินในพื้นที่เหล่านี้ จำนวนหน่วยที่อยู่อาศัยสร้างเสร็จจดทะเบียนใหม่ในกรุงเทพฯ-ปริมณฑลในรอบ
10 เดือนแรกของปี 2555 มีประมาณ 89,000 หน่วย เพิ่มขึ้นถึงร้อยละ 23
เมื่อเทียบกับจำนวนประมาณ 72,500 หน่วยในช่วงเวลาเดียวกันของปี 2554
โดยเป็นหน่วยคอนโดมิเนียมมากถึงร้อยละ 56 ของที่อยู่อาศัยสร้างเสร็จจดทะเบียนใหม่ทั้งหมดในปี
2555
แสดงให้เห็นความเปลี่ยนแปลงในพฤติกรรมการอยู่อาศัยของประชาชนที่หันไปอยู่อาศัยในคอนโดมิเนียมมากขึ้น

สถานการณ์ตลาดที่อยู่อาศัยในปี 2555
ซึ่งถือว่าอยู่ในเกณฑ์ดีได้รับอานิสงค์จากมาตรการของภาครัฐในด้านสินเชื่อดอกเบี้ยตํ่า (Soft
Loan) เมื่อช่วงกลางปี รวมกับนโยบายบ้านหลังแรก
และความเชื่อมั่นที่ค่อยๆฟื้นคืนมาจนกลับสู่สภาพปกติในช่วงหลังของปี
ทำให้สถาบันการเงินมียอดสินเชื่อที่อยู่อาศัยปล่อยใหม่ใน 3 ไตรมาสแรกสูงถึงประมาณ 339,000
ล้านบาท เพิ่มขึ้นถึงร้อยละ 16 จากช่วงเดียวกันของปี 2554 และคาดว่าตลอดทั้งปี 2555
ยอดสินเชื่อที่อยู่อาศัยปล่อยใหม่อาจสูงเกินกว่า 400,000 ล้านบาทเป็นครั้งแรก

ในด้านราคาที่อยู่อาศัย ศูนย์ข้อมูลอสังหาริมทรัพย์ ได้จัดทำดัชนีราคาราคาที่อยู่อาศัยแยกประเภท
เทียบครึ่งหลังปี 2555 กับครึ่งหลังปี 2554 พบว่าดัชนีราคาห้องชุดคอนโดมิเนียมปรับเพิ่มขึ้นร้อยละ
5.69 ในขณะที่ดัชนีราคาบ้านเดี่ยวปรับเพิ่มขึ้นร้อยละ 3.80 ในปี 2556 กรุงเทพมหานครมีแนวโน้ม
จะประกาศใช้ผังเมืองรวมได้ก่อนผังเมืองรวมฉบับเดิมที่ได้รับการต่ออายุในปัจจุบันจะหมดอายุในช่วงกลางเดือนพฤษภาคม
2556 ซึ่งจะช่วยให้เกิดความชัดเจนในการกำหนดแผนธุรกิจของผู้ประกอบการ
โดยผังเมืองฉบับใหม่จะมีความเข้มงวดเพิ่มขึ้นในบางพื้นที่
ขณะนี้ผู้ประกอบการส่วนใหญ่จะไม่ซื้อแปลงที่ดินไว้เป็นเวลานาน
แต่เมื่อมีแผนดำเนินการที่ชัดเจนจะซื้อที่ดินแล้ว รีบดำเนินการพัฒนาโครงการทันที

ปัญหาการขาดแคลนแรงงานต่อเนื่องจะยังเป็นอุปสรรคสำคัญสำหรับตลาดที่อยู่อาศัยในปี2556
ผู้ประกอบการจะแก้ปัญหาโดยการจัดสร้าง
หรือจัดหาผนังสำเร็จรูปและชิ้นส่วนอุปกรณ์สำเร็จรูปมาใช้มากขึ้น เพื่อลดการพึ่งพิงแรงงาน
สำหรับราคาวัสดุก่อสร้าง

ในปี 2556 น่าจะทรงตัวและไม่เพิ่มขึ้นมากนัก เนื่องจากเศรษฐกิจในซีกโลกตะวันตกยังชะลอตัว
เว้นแต่ประเทศในกลุ่มอาเซียนจะมีการเร่งพัฒนาโครงการสาธารณูปโภคขนาดใหญ่มากจนวัสดุก่อสร้างหลักขาดแคลน

ปัจจัยเสี่ยงในปี 2556 ยังเป็นประเด็นเศรษฐกิจในยุโรป และสถานการณ์การเมืองภายในประเทศ
แต่ประเทศในกลุ่มอาเซียนจะมีการเติบโตดีโดยเฉพาะประเทศที่มีระบบเศรษฐกิจขนาดเล็กและเติบโตได้จากฐานตํ่า
เช่น เมียนมาร์ และลาว

ในการสำรวจดัชนีความเชื่อมั่นของผู้ประกอบการธุรกิจพัฒนาที่อยู่อาศัยในไตรมาสสุดท้ายของปี 2555
พบว่าผู้ประกอบการมีความเชื่อมั่นในภาวะปัจจุบันและความคาดหวังในอนาคต 6
เดือนข้างหน้าดีขึ้นมาก โดยเฉพาะผู้ประกอบการรายใหญ่ซึ่งมีส่วนแบ่งการตลาดสูง ดังนั้น
ผู้ประกอบการคงยังมีแผนพัฒนาโครงการที่อยู่อาศัยต่อเนื่อง
ทำให้ภาคที่อยู่อาศัยของไทยจะยังเติบโตได้ดี ในปี 2556 ทั้งในกรุงเทพฯ-ปริมณฑล และต่างจังหวัด
แต่การที่มีอุปทานของที่อยู่อาศัยมากในบางพื้นที่ ผสมกับการเก็งกำไรจำนวนหนึ่ง
และกระแสเงินร้อนไหลเข้าจากต่างประเทศ
จึงอาจมีความเสี่ยงที่ภาครัฐต้องควบคุมการดำเนินนโยบายด้านเศรษฐกิจ
การไหลเข้าของกระแสเงิน หนี้ภาคครัวเรือน และเงินเฟ้อ เพราะปัจจัยเหล่านี้
เมื่อผนวกกับปัจจัยการเมืองอาจทำให้ภาคอสังหาริมทรัพย์มีความเปราะบางในอนาคต

ที่มา : กระทรวงการคลัง